
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	2 septembrie 2008

	Nr.
	27/195


R A P O R T

asupra propunerii legislative pentru modificarea Anexei nr.VII/3c a Ordonanţei Guvernului nr.10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 322 din 12 mai 2008, cu dezbaterea pe fond în procedură obişnuită a propunerii legislative pentru modificarea Anexei nr.VII/3c a Ordonanţei Guvernului nr.10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1619/26.11.2007)

· avizul negativ al Comisiei juridice, de disciplină şi imunităţi (nr.31/483/17.06.2008)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/2783/2.07.2008)

· punctul de vedere negativ al Guvernului (nr.58/11.01.2008).

Propunerea legislativă are ca obiect de reglementare modificarea Anexei nr.VII/3c a Ordonanţei Guvernului nr.10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată cu modificări prin legea nr.231/2007, intervenţia legislativă vizând creşterea indemnizaţiei pentru primarii şi viceprimarii de comune.
Comisia propune Plenului Camerei Deputaţilor respingerea  iniţiativei legislative întrucât majorarea propusă va genera o creştere a cheltuielilor bugetare. Mai mult, prin majorările salariale propuse, apar decorelări între nivelurile de salarizare prevăzute la Anexa VV/3c la Ordonanţa Guvernului nr.10/2007, spre exemplu: de indemnizaţia de 3756 lei propusă a fi acordată unui primar de comună (cu peste 15.000 de locuitori) beneficiază în prezent un primar de oraş (categoria III), aceeaşi indemnizaţie propusă fiind astfel superioară indemnizaţiei viceprimarilor de oraş, iar de indemnizaţia de 2385 lei propusă a fi acordată unui viceprimar de comună (categoria II) beneficiază în prezent un primar de comună (categoria III).

De asemenea, iniţiatorii nu precizează sursele de finanţare.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 26 august 2008 a participat, în conformitate cu prevederile art.55 din Regulamentul Camerei Deputaţilor, d-na Denisa Pătraşcu, Secretar de Stat în cadrul Ministerului Muncii, Familiei şi Egalităţii de Şanse.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi. 

Propunerea legislativă a fost respinsă de Senat în şedinţa din 6 mai 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Gheorghe Barbu


Kerekes Károly 

Şef serviciu, 

Consilier Elena MESAROŞ

Întocmit,

Expert Adriana Emilia BREAZU

